Verner Järvinen

Venne «Verner» Järvinen (født 4. mars 1870 i Juupajoki i Birkaland, død 31. januar  1941 i Tammerfors) var en finsk friidrettsutøver, som deltok i flere disipliner, men som var sterkest i diskos.

Under jubileumslekene 1906 i Athen deltok han i kulestøt, steinstøt, diskos og spydkast. I kulestøt og steinstøt var han ikke blant de seks fremste, mens han ble nummer fem i spydkast. I diskos kastet han 36,82, og ble nummer tre. I Athen ble det også arrangert diskos i gresk stil. Denne øvelsen vant Järvinen med 35,17 meter, foran grekeren Nikolaos Georgantas som kastet 32,80.

Under OL 1908 i London kom Järvinen ikke til finalen, verken i kulestøt eller spydkast. I diskoskast ble han nummer fire. Diskos i gresk stil ble også arrangert i London, og her tok Järvinen bronsemedaljen, slått av amerikanerne Martin Sheridan og Bill Horr.

Fire år senere, i en alder av 42 år, deltok han i OL 1912 i Stockholm, med en 15.-plass i diskos.

Verner Järvinen hadde tre sønner som ble finske OL-deltakere. Kaarlo Järvinen (1903–1941) ble nummer åtte i kulestøt i 1932, og Akilles Järvinen (1905–1943) tok sølv i tikamp i 1928 og 1932. Den yngste av de tre brødrene, Matti Järvinen (1909–1985), var den mest fremgangsrike med gull i spydkast i 1932.

 OL-medaljer 
 1908  London - 16px|Bronse Bronse i friidrett, diskoskast gresk stil  Finland
 (1906  Athen - 16px|Gull Gull i friidrett, diskos gresk stil) 
 (1906  Athen - 16px|Bronse Bronse i friidrett, diskos) 

 Referanser 

 Eksterne lenker 


Kategori:Finske kulestøtere
Kategori:Finske diskoskastere
Kategori:Finske spydkastere
Kategori:Olympiske mestere for Finland
Kategori:Medaljevinnere under Sommer-OL 1906
Kategori:Deltakere for Finland under Sommer-OL 1906
Kategori:Friidrettsutøvere under Sommer-OL 1906
Kategori:Medaljevinnere under Sommer-OL 1908
Kategori:Deltakere for Finland under Sommer-OL 1908
Kategori:Friidrettsutøvere under Sommer-OL 1908
Kategori:Deltakere for Finland under Sommer-OL 1912
Kategori:Friidrettsutøvere under Sommer-OL 1912
Kategori:Personer fra Juupajoki